CELEX: C2005/082/36
Language: sl
Date: 2005-04-02 00:00:00
Title: Zadeva C-53/05: Tožba Komisija Evropskih skupnosti proti Portugalski republiki, vložena dne 9. februarja 2005

2.4.2005   
            
            
               SL
            
            
               Uradni list Evropske unije
            
            
               C 82/17
            
         Tožba Komisija Evropskih skupnosti proti Portugalski republiki, vložena dne 9. februarja 2005
   (Zadeva C-53/05)
   (2005/C 82/36)
   Jezik postopka: portugalščina
   Komisija Evropskih skupnosti, ki jo zastopajo P. Andrade in W. Wils, z naslovom za vročanje v Luxembourgu, je dne 9. februarja 2005 na Sodišče Evropskih skupnosti vložila tožbo proti Portugalski republiki.
   Komisija Evropskih skupnosti Sodišču predlaga, naj:
   
               —
            
            
               ugotovi, da Portugalska republika s tem, da je izvzela od obveznosti plačila nadomestila avtorjem za javno posojanje vse kategorije javnih ustanov, ni izpolnila obveznosti na podlagi člena 5 v povezavi s členom 1 Direktive Sveta 92/100/EGS z dne 19. novembra 1992 o pravici dajanja v najem in pravici posojanja ter o določenih pravicah, sorodnih avtorski, na področju intelektualne lastnine (1),
            
         
               —
            
            
               Portugalski republiki naloži plačilo stroškov.
            
         Tožbeni razlogi in bistvene trditve
   Pred sprejetjem Direktive Sveta 92/100 portugalska zakonodaja ni predvidevala obveznosti plačila nadomestila avtorju dela, za katerega se je pravica do distribuiranja izčrpala, v primeru posojanja le-tega. Trenutno portugalska zakonodaja priznava pravico do nadomestila, vendar je Portugalska republika s tem, da so od plačila le-tega izvzete vse kategorije ustanov za javno posojanje v smislu Direktive 92/100, izničila vsebino te pravice in ni izpolnila obveznosti iz členov 1 in 5 navedene direktive.
   
      (1)  UL L 343, str. 61.